Бел Камен (Живојно)

Бел Камен (локално: Бели Каменови) е археолошко наоѓалиште во битолското село Живојно. Претставува некропола од железно време. Случајно е откриен во 1956 година кога месен жител во својата нива откопал две гробници - цисти. Нивата се наоѓа на една пространа падина која постепено се спушта кон малата река Здравица, а е оддалечена 1,5 км јужно од селото и недалеку од границата со Грција. Истата година е извршено заштитно ископување при што е откриен уште еден гроб со прилози од керамички садови, копје и нож од железо и накит од бронза. Наодите се чуваат во Музејот на Македонија во Скопје.Коцо, Димче (1996). Археолошка карта на Република Македонија. Скопје: МАНУ. ISBN 9789989101069

 Поврзано 
Влаку — населба од неолитско време;
Градиште — населба од раноантичко, доцноантичко време и среден век;
Дабица — населба од неолитско време;
Кералот — некропола од римско време;
Св. Илија — осамен наод од римско време;
Саат Тумба — некропола од римско време;
Живојно;
Список на археолошки наоѓалишта во Битолско;

 Наводи 

Категорија:Живојно